Jahon banki avtoyo‘llarni ta’mirlash uchun O‘zbekistonga 200 mln dollar ajratadi

Jahon banki 2015-yil oxirigacha O‘zbekiston hukumatiga avtomobil yo‘llari rekonstruksiyasi uchun 200 million dollar miqdorida kredit taqdim etishni rejalashtirmoqda, deb yozadi “Gazeta.uz” bank saytiga tayanib.

Dastlabki qiymati 240 million dollar bo‘lgan loyiha birinchi bosqichda Toshkent viloyatidagi jami 90 kilometrlik umumiy foydalanishdagi avtomobil yo‘llarini ta’mirlashni ko‘zda tutadi. Ikkinchi bosqichda esa Farg‘ona vodiysi (Farg‘ona, Namangan va Andijon viloyatlari)dagi bunday ishlar amalga oshiriladi. Loyihani bajarish muddati — to‘rt yil.
Nashr esaltishicha, 2009—2015-yillarda birinchi darajali milliy avtomagistral qurish dasturi O‘zbekiston Prezidenti tomonidan 2009-yil mayida tasdiqlangan bo‘lib, uning qiymati 3,44 milliard dollarga teng.